b'\n_START_ARTICLE_\nDirty Harry tar hevn\n_START_SECTION_\nHandling\n_START_PARAGRAPH_\nFilmen kretser rundt en gruppe venstreorienterte terrorister som kaller seg selv "The People\'s Revolutionary Strike Force". Gruppen best\xc3\xa5r av vietnam-veteraner som driver utpressing overfor San Francisco hvor de krever to millioner dollar. En natt robber de en bygning som inneholder milit\xc3\xa6re v\xc3\xa5pen beregnet for eksport. Under ranet blir Harry Callahans partner drept, noe som f\xc3\xb8rer til at han blir p\xc3\xa5tvunget en ny partner som i tillegg er kvinne._NEWLINE_ I mellomtiden fortsetter terrorgruppen sin virksomhet og kidnapper byens borgermester. Sammen med sin kvinnelige kollega tar han opp jakten p\xc3\xa5 gruppen. Sporene leder dem etterhvert til den tidligere fange\xc3\xb8ya Alcatraz.\n_START_SECTION_\nOm filmen\n_START_PARAGRAPH_\nFilmen innbakte 46 millioner dollar p\xc3\xa5 kino i USA, mot et budsjett p\xc3\xa5 ca 9 millioner._NEWLINE_Den ble forholdsvis godt mottatt av kritikerne og har f\xc3\xa5tt 79\xc2\xa0% p\xc3\xa5 Rotten Tomatoes. _NEWLINE_Arbeidstittelen for filmen var "Moving Target". En annen tittel som ble vurdert var "Dirty Harry III". Filmen var opprinnelig tiltengt \xc3\xa5 v\xc3\xa6re siste del av en trilogi om Dirty Harry.  De to militante gruppene i filmen \xe2\x80\x93 "the People\'s Revolutionary Strike Force" og "Uhuru" \xe2\x80\x93 tok utgangspunkt i de virkelige organisasjonene Symbionese Liberation Army (som kidnappet Patricia Hearst) og Black Panthers.'